text: Украінскі рэжысёр і палітвязень Алег Сянцоў напісаў праваабаронцу Мікалаю Шчуру ліст з калоніі, у якім распавёў пасля спынення галадавання адчувае сябе нашмат лепш.
  «Сам я адчуваю сябе лепш, чым месяц таму, нашмат. Аналізы, вядома, яшчэ не добрыя, але ўжо і не дрэнныя, як раней. Капаць [то бок ставіць кропельніцы] таксама ў канцы мінулага тыдня перасталі, нарэшце. Цяпер, у асноўным, дыета, назіранне і так, таблеткі па дробязях. Так што не турбуйцеся там асабліва – я выжыў», – цытуе Шчур ліст Сянцова ў сваім «Facebook».